31992R0762
L 083/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EИО) № 762/92 НА КОМИСИЯТА
от 27 март 1992 година
за изменение на приложение V към Регламент (EИО) № 2377/90 на Съвета относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2377/90 на Съвета от 26 юни 1990 г. относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход (1), изменен с Регламент (ЕИО) № 675/92 (2) на Комисията, и по-специално член 11 от него,
като има предвид, че в интерес на административната ефективност е желателно информацията и данните, включени в заявлението за установяване на максимално допустими граници на остатъчни вещества на фармакологично активни субстанции, използвани във ветеринарномедицински продукти съгласно Регламент (ЕИО) № 2377/90, в максимална степен да съответстват на информацията и данните, представени на държавите-членки в прилагане за разрешение за търговия с ветеринарномедицински продукти съгласно условията на член 5 от Директива 81/851/ЕИО на Съвета от 28 септември 1981 г. за сближаването на законодателствата на държавите-членки относно ветеринарномедицинските продукти (3), изменена с Директива 90/676/ЕИО (4);
като има предвид, че е необходимо да се измени приложение V към Регламент (ЕИО) № 2377/90, за да се съобрази с изменените изисквания за тестване на ветеринарномедицински продукти, въведени с Директива 92/18/ЕИО на Комисията от 20 март 1992 г. за изменение на приложението към Директива 81/852/ЕИО на Съвета за сближаването на законодателствата на държавите-членки относно аналитичните, фармацевтично-технологичните и клиничните стандарти и протоколи по отношение на изпитването на ветеринарномедицински продукти;
като има предвид, че разпоредбите на настоящия регламент са съгласувани със становището на Комитета за адаптиране към техническия прогрес на директивите относно премахването на техническите бариери пред търговията в сектора на ветеринарномедицинските продукти, създаден по силата на член 2б от Директива 81/852/ЕИО на Съвета (5), изменена с Директива 87/20/ЕИО (6),
ПРИЕ НАСТОЯЩИЯ РЕГЛАМЕНТ:
Член 1
Приложение V към Регламент (ЕИО) № 2377/90 се изменя, както е посочено в приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламентът е задължителен в своята цялост и се прилага пряко във всички държави-членки.
Съставено в Брюксел на 27 март 1992 година.